Tina (speváčka)

Tina (vlastným menom Martina Csillaghová; * 11. marec 1984, Prešov) je slovenská speváčka, no v posledných rokoch sa podieľala aj na moderovaní projektov TV Markíza a TV Nova – Česko Slovenská SuperStar (2011) a Hlas Česko Slovenska.

Absolvovala Gymnázium Milana Rastislava Štefánika v Košiciach. Po gymnáziu ju prijali na štúdium herectva v Banskej Bystrici, ktoré pre pracovné vyťaženie prerušila. Má rada soul a černošskú hudbu, inšpiruje ju hip hop, a to aj slovenský. 

20. februára 2013 porodila syna Lea (Leonarda), ktorého má s futbalistom Richardom Lásikom. Jej manželom bol rapper Michael Kmeť, známy pod umeleckým menom Separ.http://refresher.sk/19062-Tina-a-Separ-su-oficialne-manzelia Tina a Separ sú oficiálne manželia! Má s ním dcéru Tiu Liliannu, ktorá sa narodila 7. februára 2015.

 Kariéra 
 2003 – 2005: Začiatky kariéry 
Svoju spevácku kariéru odštartovala v roku 2003.

Album následne naspievala dnes už známy singel „Story“, ktorý úspešne bodoval v play listoch a hitparádach v rádiách na celom Slovensku. Pri nahrávaní albumu Helica sa Tina zoznámila s producentmi Petrom Grausom, Tomášom Zubákom a Mariánom Kachútom. Začali spolu pripravovať materiál na Tinin sólový album. Tina prijala ponuku na hosťovanie na koncertoch skupiny B3 k ich novému albumu Be free for friends a jej pódiový prejav, spontánnosť a feeling, zaznamenal nečakane pozitívnu odozvu.

Ponuku spolu produkovať jej album prijal DJ Jazzy, renomovaný hip-hopový DJ, známy spoluprácou so skupinami Chaozz a Trosky. Na tvorbe albumu sa okrem neho podieľali Vec, Wich, Čistychov. Tinin debutový album s názvom Tina vyšiel 10. októbra 2004.

V lete 2004 vyhrala konkurz na post moderátorky hudobnej relácie v TV JOJ, na ktorom pôsobila jeden rok. Okrem toho viac ako dva roky nahrávala jingle pre Fun Radio a jej vokály zazneli v rôznych televíznych reklamách. V divadelnej sezóne 2004 účinkovala v banskobystrickom Bábkovom divadle na Rázcestí v predstavení Kubo.

Tina spolu s Čistychovom, leadrom skupiny Názov Stavby, vystúpila ako predskokan pražského koncertu legendárnej hip hopovej skupiny De La Soul a na bratislavskom koncerte Deliquent Habits. Spievala na všetkých veľkých slovenských a českých festivaloch, napr. Pohoda, Hodokvas, Nočné vlny, Zelená voda, BB fest, Mezi ploty. Veľký úspech zaznamenala v kluboch v Prahe.

V decembri 2004 vyhrala v súťaži Grand Prix Radio cenu Objav roka 2004 – podľa dramaturgov slovenských rádií bola najviac hranou slovenskou speváčkou a zároveň najväčší talent roku 2004.

Vo februári 2005 Tina získala dve nominácie na cenu Aurel 2004, a to v kategórii Ženský spevácky výkon a Objav roku 2004.

 2006 – 2008: album Chillin 
13. novembra 2006 Tine vyšiel vo vydavateľstve EMI jej druhý štúdiový album, Chillin. Singel „Viem, že povieš áno“ úspešne bodoval na prvých priečkach hitparád a dlhé mesiace bol najhranejšou skladbou v slovenskom éteri. Za album Chillin získala 6 nominácií na ocenenie Aurel, z ktorých premenila rovno 4 a to v kategóriách Album roka, či Speváčka roka.

Ako speváčka robila predskokanku na koncertoch zahraničných skupín ako The Black Eyed Peas, Simply red, Groove armada a The Beatnuts. 

 2009 – 2010: album Veci sa menia 
Tretí štúdiový album Veci sa menia vyšiel v roku 2009. Po niekoľkých rokoch nominácií, získala v roku roku 2010 strieborného Slávika. Tohto času pôsobila aj v bratislavskom divadle GUnaGU v predstavení Modelky 2.

 2011 – 2013: Moderovanie Superstar a album S.E.X.Y. 
Moderovala spolu s Leošom Marešom druhú Česko Slovenskú SuperStar v roku 2011.Tina bude s Leošom Marešom moderovať SuperStar

Štvrtý štúdiový album S.E.X.Y. vyšiel 2. decembra 2011. Krstným otcom sa stal Robert FicoTinin nový album S.E.X.Y. pokrstil Robert Fico. Na albume sa podieľali producenti ako Tomi Popovič, DJ Kappa, Mišo Biely a Joulah A. Timberlake.

V novembri 2012 vydala výberový album Best Of, z ktorého vyšiel singel „Prvýkrát“.

 2014 – 2022: Neskoršie projekty 
V decembri 2014 vyšiel k 10. výročiu od vydania Tininho prvého štúdiového albumu - Tina akustický album Unplugged CD 2004–2014, ktorý mapuje najzásadnejšie skladby speváčkinej kariéry v akustickej úprave. Album podporilo takisto akustické turné Best of Tina Unplugged Tour 2014.

 2023 – súčasnosť 
Po dlhšej pauze sa 11. marca 2023 vrátila so singlom „11“, v deň svojich 39. narodenín. Nasledovali single „Iné“ a „Daj mi dôvod“. V septembri 2023 hosťovala na singli „Aj keby“ rapera Kaliho.

V januári 2024 ohlásila svoj najväčší koncert v jej 20-ročnej kariére s podtitulom „emocionálny rollercoaster“, ktorý sa uskutočnil 30. novembra na zimnom štadióne Ondreja Nepelu. Na jar 2024 sa zúčastnila deviatej série tanečnej šou Let's Dance, kde sa umiestnila na 5. mieste.

 Diskografia 

 2004: Tina
 2006: Chillin
 2009: Veci sa menia
 2011: S.E.X.Y.
 2012: Best Of
 2014: Unplugged CD 2004–2014

 Filmografia 
 2008: Panelák (TV seriál)
 2011: Lóve (Sandra)
 2024: Lóve 2 (Sandra)

 Moderovanie 
 2004: T-music
 2011: Česko Slovenská SuperStar II
 2012: Hlas Česko Slovenska
 2014: Hlas Česko Slovenska II

 Ocenenia a nominácie 

Grand Prix Radio
RokNominovaná prácaOcenenieVýsledok2004TinaObjav roka

Aurel
RokNominovaná prácaOcenenieVýsledok2004TinaNajlepší ženský spevácky výkonObjav roka2006Najlepší ženský spevácky výkonTina – ChillinNajlepší albumNajlepší producentský výkonNajlepší zvukový záznam

Slávik
RokNominovaná prácaOcenenieVýsledok2010TinaSpeváčka roka2. miesto20112012

Krištáľové krídlo
RokNominovaná prácaOcenenieVýsledok2024TinaPopulárna hudba

musiq1 awards
RokNominovaná prácaOcenenieVýsledok2010Tina ft. Rytmus – „Príbeh“musiq1 SkladbaHit roka Rádia Expres

Ruka Hore Awards
RokNominovaná prácaOcenenieVýsledok2014TinaInterpretka roka201520162. miesto20203. miesto20212. miesto20222. miestoAlan Murin ft. Tina – „Do Rúk“Spolupráca roka3. miesto
Ceny SOZA
RokNominovaná prácaOcenenieVýsledok2010Tina ft. Rytmus – „Príbeh“Najhranejšia skladba2022Tina & Tomáš Maštalír / Tina & Martin Hoffman – „Jedno ráno“Najhranejšia skladba v online2023

 Turné 
 2007 – Tina Sony Ericsson Tour 2007
 2014 – Best of Tina Unplugged Tour 2014

 Referencie 

 Iné projekty 


 Externé odkazy 




Kategória:Slovenské hiphopové speváčky
Kategória:Slovenské popové speváčky
Kategória:Slovenské R&B speváčky
Kategória:Slovenské reggae speváčky
Kategória:Slovenské soulové speváčky
Kategória:Slovenskí televízni moderátori
Kategória:Česko Slovenská SuperStar
Kategória:Osobnosti z Prešova
Kategória:Ľudia so sklerózou multiplex